રાજ્યના શ્રમ અને રોજગાર વિભાગ, જિલ્લા વહીવટીતંત્ર તથા સૌરાષ્ટ્ર યુનિવર્સીટીના સંયુકત ઉપક્રમે યોજાયેલા મેગા જોબ ફેરમાં ઉપસ્થિત યુવાનોને સંબોધતા કેન્દ્રીય મંત્રી માંડવિયાએ તેમના યુવાવયના સંસ્મરણો વાગોળ્યા હતા. અને રોજગારી સર્જન માટે વડાપ્રધાન નરેન્દ્રભાઈ મોદીએ અમલી બનાવાયેલી વિવિધ યોજનાઓની વિગતો રજૂ કરી હતી. રાજયભરમાં કાર્યરત 54 યુનિવર્સિટીઓ થકી ઉચ્ચ શિક્ષણ ક્ષેત્રે વિપુલ તકો સાંપડી છે. જેનો લાભ લઇ ગુજરાતનો પ્રત્યેક યુવાન સ્વનિર્ભર બને, તેવી શુભેચ્છા માંડવિયાએ ઉપસ્થિતિ યુવાનોને પાઠવી હતી.